২৬-এর ভোটে বারুইপুরের সভা থেকে টার্গেট বেঁধে দিলেন অভিষেক

কলকাতা: জানুয়ারি মাস জুড়ে রাজ্যজুড়ে ব্যাপক জনসংযোগের পরিকল্পনা নিয়েছে তৃণমূল। ২০২৬-এর বিধানসভা ভোটের লক্ষ্যে এটিই অভিষেকের প্রথম জেলা সফর। বারুইপুরের (Abhishek Banerjee from Baruipur) এই সভার জন্য বিশেষ চতুর্মুখী র‍্যাম্প তৈরি করা হয়েছিল, যেখানে দাঁড়িয়ে তৃণমূলের সেকেন্ড ইন কমান্ড সাধারণ কর্মীদের সঙ্গে সরাসরি কথা বলেন। এদিন সভা থেকে ছাব্বিশে দক্ষিণ ২৪ পরগনায় সব আসন জিততে হবে। একত্রিশে ৩১” – জনসভা থেকে দলীয় কর্মীদের উদ্দেশে টার্গেট বেঁধে দিলেন অভিষেক বন্দ্যোপাধ্যায় (Abhishek Banerjee)। শুধু তাই নয় গত সাত বছরে বাংলা থেকে ৬ লাখ ৫০ হাজার কোটি টাকা বিজেপি তুলে নিয়ে গিয়েছে তাও জানালেন অভিষেক।

২০২১ সালে দক্ষিণ ২৪ পরগণার ৩১টি আসনের মধ্যে ৩০টিতেই জয় পেয়েছিল তৃণমূল কংগ্রেস৷ ভাঙড় কেন্দ্র থেকে জয়ী হয়েছিলেন আইএসএফ নেতা নওশাদ সিদ্দিকি৷ ২০২৬ সালের দ্বিতীয় দিন থেকে ভোটের প্রচারে নেমে অভিষেক শুরুতেই বুঝিয়ে দিলেন, এবার বিধানসভা নির্বাচনে দক্ষিণ চব্বিশ পরগণা জেলায় শাসক দলের পাখির চোখ ভাঙড়৷ এদিনের সভা থেকেই অভিষেক বলেন, ‘আমি বাংলার মানুষকে কথা দিয়েছি তৃণমূলের আসন সংখ্যা এবং ভোট শতাংশ ২০২১-এর তুলনায় ২৬ সালে বাড়বে৷ ২০২১-এ জিতেছিলাম ২১৪, এবার একটা হলেও বেশি জিততে হবে৷ সেই একটা আসন যেন দক্ষিণ চব্বিশ পরগণা থেকে হবে৷ এবার ভাঙড়ও আমাদের জিততে হবে৷ এই জেলায় ৩১-এ ৩১ করতে হবে৷’ নাম না করে ভাঙড় অর্থাৎ নওশাদের গড় জেতার কথা বললেন অভিষেক।

আরও পড়ুন: বুঝিয়ে দিয়ে এসেছি বাংলা কী, পরেরবার মমতা যাবেন, কমিশনকে বার্তা অভিষেকের

এদিন অভিষেক বলেন, ‘কালীঘাটে আমার জন্ম হতে পারে মৃত্যু যেন এই জেলার মাটিতে হয়৷ কালীঘাট জন্মভূমি হলে দক্ষিণ চব্বিশ পরগণা আমার কর্মভূমি৷ দক্ষিণ ২৪ পরগনার কোনও আসনে যেন তৃণমূলের জয়ের ব্যবধান ৫০ হাজারের নিচে না নামে”, ছাব্বিশের বিধানসভা নির্বাচনে আরও ভালো ফলাফলের লক্ষ্যে দলীয় কর্মীদের উদ্দেশে বললেন অভিষেক।বিজেপি শাসিত সরকারগুলিকে চ্যালেঞ্জ ছুঁড়ে অভিষেক বললেন, ”যদি কেউ বাংলার মতো মহিলাদের লক্ষ্মীর ভাণ্ডার দিতে পারেন নিঃশর্তভাবে। আরও বলেন, ‘‘একটা বিধানসভায় পাঁচ হাজার চাকরিও বিজেপির সরকার দিয়েছে? দেখাতে পারবে? প্রমাণ করতে পারলে রাজনীতি ছেড়ে দেব। সাহস থাকলে চ্যালেঞ্জ গ্রহণ করুন।